b'\n_START_ARTICLE_\nTrangkaso\n_START_SECTION_\nMga sanhi\n_START_PARAGRAPH_\nAng trangkaso ay dahil sa impeksiyong dulot ng birus.\n_START_SECTION_\nMga sintomas\n_START_PARAGRAPH_\nLumilitaw ang mga sintomas ng trangkaso pagkalipas ng 1 hanggang 2 araw matapos na mahawahan ng sakit na ito. Karaniwang nakakaranas ang isang taong nadapuan ng trangkaso ng pagiging giniginaw (panginginaw), nilalagnat, panginginig at pananakit ng katawan, lalo na ng kalamnan at mga kasu-kasuan. Maaaring magkaroon din ng ubo at sipon, pagbabara ng ilong (baradong ilong), pagbabago sa panlasa, pananakit ng ulo, pagsusuka, pagtatae, pagkakaroon ng mga butlig sa balat. Mayroong mga sakit na parang mayroong mga sintomas na kagaya nang sa trangkaso, subalit maaaring sa katunayan ito ay ibang uri ng karamdaman, na katulad ng lagnat na Dengue at tipos, na siyang dahilan ng kahalagahan ng pagpapatingin sa manggagamot upang matiyak ang sakit na nararanasan.\n_START_SECTION_\nPagkahawa\n_START_PARAGRAPH_\nAng trangkaso ay nahahawa dahil sa pakikisalamuha sa tao na mayroong sakit na ito, o kaya ay dahil sa paglanghap sa hangin na may dalang trangkaso. Madaling kumalat ang trangkaso sa mga lugar na maraming mga tao, katulad ng sa kalunsuran. Maaari itong maging isang epidemiko.'